CELEX: 62017CA0107
Language: et
Date: 2018-07-25 00:00:00
Title: Kohtuasi C-107/17: Euroopa Kohtu (neljas koda) 25. juuli 2018. aasta otsus (Lietuvos Aukščiausiasis Teismas’e eelotsusetaotlus – Leedu) – „Aviabaltika“ UAB versus „Ūkio bankas“ AB, likvideerimisel (Eelotsusetaotlus — Direktiiv 2002/47/EÜ — Finantstagatislepingute täitmisele pööramine — Maksejõuetusmenetluse algatamine finantstagatise saaja suhtes — Tagatise realiseerimise tingiva juhtumi asetleidmine — Finantstagatise arvamine pankrotivara hulka — Kohustus rahuldada kõigepealt finantstagatisega tagatud nõuded)

17.9.2018   
            
            
               ET
            
            
               Euroopa Liidu Teataja
            
            
               C 328/13
            
         
      Euroopa Kohtu (neljas koda) 25. juuli 2018. aasta otsus (Lietuvos Aukščiausiasis Teismas’e eelotsusetaotlus – Leedu) – „Aviabaltika“ UAB versus„Ūkio bankas“ AB, likvideerimisel
      (Kohtuasi C-107/17) (1)
      
      ((Eelotsusetaotlus - Direktiiv 2002/47/EÜ - Finantstagatislepingute täitmisele pööramine - Maksejõuetusmenetluse algatamine finantstagatise saaja suhtes - Tagatise realiseerimise tingiva juhtumi asetleidmine - Finantstagatise arvamine pankrotivara hulka - Kohustus rahuldada kõigepealt finantstagatisega tagatud nõuded))
      (2018/C 328/14)
      Kohtumenetluse keel: leedu
      
         Eelotsusetaotluse esitanud kohus
      
      Lietuvos Aukščiausiasis Teismas
      
         Põhikohtuasja pooled
      
      
         Kassatsioonkaebuse esitaja:„Aviabaltika“ UAB
      
         Vastustaja:„Ūkio bankas“, AB, likvideerimisel
      
         Resolutsioon
      
      
                  1.
               
               
                  Euroopa Parlamendi ja nõukogu 6. juuni 2002. aasta direktiivi 2002/47/EÜ finantstagatiskokkulepete kohta, mida on muudetud Euroopa Parlamendi ja nõukogu 6. mai 2009. aasta direktiiviga 2009/44/EÜ, artikli 4 lõiget 5 tuleb tõlgendada nii, et see kohustab liikmesriiki võtma vastu õigusnormid, mis lubavad pandiõigusel põhineva finantstagatiskokkuleppe esemeks oleva tagatise saajal rahuldada oma nõude, mis on tekkinud tagatavate rahaliste kohustuste täitmata jätmisest, selle tagatise arvelt, kui tagatise realiseerimise tingiv juhtum ilmnes pärast tema suhtes maksejõuetusmenetluse algatamist.
               
            
                  2.
               
               
                  Direktiivi 2002/47, mida on muudetud direktiiviga 2009/44, artikli 4 lõikeid 1 ja 5 tuleb tõlgendada nii, et see ei kohusta pandiõigusel põhineva finantstagatiskokkuleppe esemeks oleva tagatise saajat rahuldama oma nõuet, mis on tekkinud kokkuleppe esemeks olevate rahaliste kohustuste täitmata jätmisest, kõigepealt selle tagatise arvelt.
               
            
         (1)  ELT C 161, 22.5.2017.